România

Judeţul Timiş

Comuna Nădrag

Consiliul Local

**HOTĂRÂREA nr. 43**

**din 11 iulie 2025**

Privind alocarea unui număr cadastral nou pentru parcela de teren intravilan cu suprafața de 2.000 mp. situată în Comuna Nădrag, Sat Crivina nr. 42.

Consiliul Local al comunei Nădrag judeţul Timiş ;

Având în vedere necesitatea bunei administrări a terenurilor din patrimoniul Primăriei Nădrag, precum și a stabilirii cu exactitate a situației juridice a acestora.

Având în vedere referatul nr. 1606 din 07.07.2025 al primarului comunei Nădrag – iniţiator al proiectului de hotărâre;

Având în vedere referatul nr. 1607 din 07.07.2025 al compartimentului de specialitate;

Având în vedere avizul favorabil nr. 1608 din 07.07.2025 al comisiei de specialitate a consiliului local;

Ținând cont de faptul că terenul respectiv nu a făcut obiectul unor retrocedări în domeniul legilor reparatorii sau a unor litigii aflate pe rolul instanțelor de judecată.

Având în vedere prevederile art.36 alin.(1) din Legea nr. 18/1991 privind fondul funciar.

În baza art.34 al.1 Legea 7/1996 republicata a cadastrului şi publicităţii imobiliare.

Ținând cont de faptul că anunțul referitor la elaborarea proiectului de hotărâre a fost adus la cunoștința publicului.

Având în vedere că prezenta hotărâre este un act administrativ cu caracter normativ.

În temeiul prevederilor art. 129 alin. (6) lit. c) şi art.139 alin . (1) din OUG nr.57/2019 – Codul administrativ.

În temeiul art. 196 alin.(1) lit. a) din OUG nr.57/2019 – Codul administrativ.

**H O T Ă R Ă Ş T E :**

**Art.1** Se aprobă alocarea unui număr cadastral nou şi deschiderea unei cărţi funciare noi pentru parcela de teren intravilan împrejmuit parțial, cu construcții, având nr. cadastral CC457 și A458, identic cu nr. top. 105/1/a/3/1/1, cu suprafaţă de 2.000 mp., situată în com. Nădrag, sat Crivina, nr.42, care nu face obiectul niciunui litigiu şi nu a fost revendicată în condiţii legale*,* conform documentatiei întocmite de SC Vic Topo Consultanţa Tehnică Imobiliară Cadastru SRL.

**Art.2** Parcela de teren menţionată la art.1 va fi întabulată în proprietatea UAT Comuna Nădrag, domeniul privat .

**Art.3** Se aprobă completarea inventarului bunurilor care aparţin domeniului privat al Comunei Nădrag conform Anexei la inventarului bunurilor care apartin domeniului privat al Comunei Nădrag, care face parte integrantă din prezenta hotărâre.

**Art.4** Prezenta hotărâre a fost adoptată cu 8 voturi pentru, fiind prezenti 8 dintre toți cei 11 membri ai consiliului local.

**Art.5** Prezenta hotărâre se comunică :

* Instituţiei Prefectului judeţ Timiş .
* Primarului comunei Nădrag
* Contabilitate
* Afişare

Președinte ședință

Neag Cristian

Contrasemnează secretar general : Wagner Dan Antoniu

Anexa la HCL Nădrag nr. 43 din..................

LISTA IMOBILELOR CE APARȚIN DOMENIULUI PRIVAT AL COMUNEI NĂDRAG

|  |  |  |  |  |  |  |
| --- | --- | --- | --- | --- | --- | --- |
| **Nr.**  **crt.** | **Localitatea** | **Categoria de folosință** | **Nr. cadastral vechi** | **Nr. Carte Funciară** | **Observații despre teren** | **Suprafața**  **m.p.** |
| 1. | **Comuna Nădrag, sat Crivina nr.42** | Teren Intravilan  CC și A | CC457  A458 | - | Teren intravilan imprejmuit partial, cu construcții | 2.000 |